CELEX: C2004/300/29
Language: el
Date: 2004-12-04 00:00:00
Title: Απόφαση του Δικαστηρίου (τρίτο τμήμα), της 12ης Οκτωβρίου 2004, Στην υπόθεση C-431/02: Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας (Επικίνδυνα απόβλητα — Παράβαση κράτους μέλους — Οδηγία 91/689/ΕΟΚ)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/15
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 12ης Οκτωβρίου 2004
   Στην υπόθεση C-431/02: Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας (1)
   
   (Επικίνδυνα απόβλητα - Παράβαση κράτους μέλους - Οδηγία 91/689/ΕΟΚ)
   (2004/C 300/29)
   Γλώσσα διαδικασίας: η αγγλική
   Στην υπόθεση C-431/02, με αντικείμενο προσφυγή λόγω παραβάσεως ασκηθείσα, δυνάμει του άρθρου 226 ΕΚ, στις 28 Νοεμβρίου 2002, Επιτροπή των Ευρωπαϊκών Κοινοτήτων (εκπροσωπουμένη από τους X. Lewis και Μ. Κωνσταντινίδη) κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας (εκπροσωπουμένης από την P. Ormond και τον K. Manji, επικουρούμενους από τη Μ. Δημητρίου, barrister), το Δικαστήριο (τρίτο τμήμα), συγκείμενο από τους A. Rosas, πρόεδρο του τμήματος, A. Borg Barthet, F. Macken (εισηγήτρια), S. von Bahr και U. Lõhmus, δικαστές, γενικός εισαγγελέας: P. Léger, γραμματέας: R. Grass, εξέδωσε στις 12 Οκτωβρίου 2004 απόφαση με το εξής διατακτικό:
   
               1)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας, παραλείποντας να λάβει όλα τα αναγκαία μέτρα για τη συμμόρφωσή του προς τις υποχρεώσεις που απορρέουν από το άρθρο 1, παράγραφοι 4 και 5, το άρθρο 2, παράγραφοι 1, 2 και 4, το άρθρο 3, παράγραφοι 1 έως 4, το άρθρο 4, παράγραφοι 1 έως 3, και το άρθρο 5, παράγραφος 2, της οδηγίας 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα (ΕΕ L 377, σ. 20), παρέβη τις υποχρεώσεις που υπέχει από την ως άνω οδηγία και από τη Συνθήκη ΕΚ.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Επιτροπή των Ευρωπαϊκών Κοινοτήτων φέρει το ένα πέμπτο των δικαστικών εξόδων.
            
         
               4)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα τέσσερα πέμπτα των δικαστικών εξόδων.
            
         
      (1)  ΕΕ C 19 της 25.1.2003.